Engelsbergs bruk

Engelsbergs bruk ligg om lag 10 km søraust for Fagersta i Västmanlands län i Sverige. 

Engelsbergs bruk vart bygd opp frå 1681 og vart eit av dei mest moderne jarnbruka på 1700-talet. I nærleiken finst det herregard, park, brukskontor, arbeidarbustadar og industribygg. Engelsberg er det einaste jarnbruket i Sverige som har att både bygg og det meste av den tekniske utrustinga. 

På 1700-talet vart bruket eigd av familien Söderhielm og på 1800-talet av familien Timm. Generalkonsul Axel Axelson Johnson kjøpte bruket i 1916, og lét det gå inn i Avesta Jernverk si forvalting. Tre år seinare vart bruket lagd ned. Bruket vart etter kvart overteke av Nordstjernan AB. Riksantikvarieämbetet restaurerte bruket i 1970-åra.

Bruket går inn i økomuseet Ekomuseum Bergslagen.

Engelsbergs bruk er av UNESCO teke med på verdsarvlista over kulturarv, som eit viktig industriminne.

 Bakgrunnsstoff 
 Riksantikvarieämbetet - Engelsbergs bruk 
 Engelsbergs bruk  Ekomuseum Bergslagen

Kategori:Västmanland
Kategori:Verdsarv i Sverige
Kategori:Fagersta kommun
Kategori:Jarnverk
Kategori:Svensk industrihistorie